Akadeemilisel suunal toimuv spetsialistiõpe on kaheastmeline ja teooriapõhine.  Bakalaureuseõppe lõpetajad saavad laialdased teoreetilised valdkonna alusteadmised. See võimaldab teha õigeid kitsama eriala valikuid magistriõppes, aga ka kohe tööturule minna. ´  Magistriõpe on eriala asjatundja ehk kõrgtaseme spetsialistiõpe. Lõpetajad omandavad erialateadmised ja -oskused tööks iseseisva spetsialistina. Teooria on suures mahus praktikaga seostatud arsti-, hambaarsti-, proviisori- ja loomaarstiõppes ning õpetaja erialal.  Akadeemiline suund tuleks valida neil, kes on huvitatud edasiõppimisest doktoriõppes, teadustööst, teaduspõhise majanduse arendamisest ja õppejõu tööst.